钦定古今图书集成/明伦汇编/交谊典/第057卷 > 《金山夜集招米芾元章不至作》贺铸
## 钦定古今图书集成/明伦汇编/交谊典/第057卷 > 《金山夜集招米芾元章不至作》贺铸

芳洲撷兰珮，清夜栖宝坊。晚风驾飞涛，柱石摇长廊。
微月逗檐际，助我灯烛光。黄童天下才，亹亹陈与章。
高歌间险语，捧腹屡哄堂。惜无杯中物，可以延楚狂。
兴阑半道去，浪学山阴王。“明发吾将还，沧波渺相望。
如何方外徒，漫仕烦官仓。”端尔凉秋节，白云来帝乡。